b'\n_START_ARTICLE_\nHolmsk\n_START_SECTION_\nHistoria\n_START_PARAGRAPH_\nVen\xc3\xa4l\xc3\xa4iset perustivat nykyisen Holmskin alueelle armeijan vartioaseman vuonna 1870. Vuosina 1905\xe2\x80\x931945 Holmsk kuului Japanin keisarikuntaan Ven\xc3\xa4j\xc3\xa4n-Japanin sodan p\xc3\xa4\xc3\xa4tt\xc3\xa4neen Portsmouthin rauhansopimuksen mukaisesti, ja se tunnettiin nimell\xc3\xa4 Maoka (jap. \xe7\x9c\x9f\xe5\xb2\xa1, sananmukaisesti "aito kukkula"). Toisen maailmansodan seurauksena kaupunki palautui Neuvostoliitolle vuonna 1945. Nykyisell\xc3\xa4 nimell\xc3\xa4\xc3\xa4n Holmsk (ven\xc3\xa4j\xc3\xa4ksi \xd1\x85\xd0\xbe\xd0\xbb\xd0\xbc tarkoittaa kukkulaa) sai kaupunkioikeudet vuotta my\xc3\xb6hemmin.\n_START_SECTION_\nTalous\n_START_PARAGRAPH_\nHolmsk el\xc3\xa4\xc3\xa4 laivaliikenteest\xc3\xa4 ja kalataloudesta, joissa kummassakin kaupungin satama n\xc3\xa4yttelee t\xc3\xa4rke\xc3\xa4\xc3\xa4 osaa. Lis\xc3\xa4ksi kaupungissa toimii yksi paperitehdas sek\xc3\xa4 pieni\xc3\xa4 ja keskisuuria rakennusalan ja elintarviketeollisuuden yrityksi\xc3\xa4.'